Exqrch/javanese-Komodo-pixelgpt huggingface dataset:
Ana pirang-pirang macem hal penyebab diaré, ing antarané panganan kang kena kontaminasi, obat-obatan lan stres uga bisa dadi jalaran diaré amarga diaré bisa dadi indikasi awal yèn pendheritané duwé lelara liya
Kangèlan anggoné nyerna panganan uga bisa dadi jalaran diaré kronis
Panganan kang ora bisa dicerna kanthi sampurna bisa njalari mual, diaré, kram weteng, gampang ngentut, lan racaké ing 30 menit bisa nyerang kekebalan awak
Faktor Panyebab Diaré: Faktor Infèksi: amarga anané infèksi ing saluran pencernaan utawa ing njaba piranti pencernaan
"Infeksi Parèntal" ya iku infèksi ing njaba piranti pencernaan kaya ta: Otitis Media Akut (OMA), tonsilitis, bronkopneumonia, ensefalitis, lan sapanunggalané
"Infèksi enteral" ya iku infèksi ing jero saluran pencernaan kang dadi faktor utama jalaran diaré
Kang kalebu ing infèksi enteral iki ing antarané: Faktor Malabsorbsi: Malabsorbsi Karbohidrat Disakarida Faktor Panganan: antarané panganan kang wis bosok, panganan kang ngandhut racun, utawa réaksi alèrgi amarga mangan salah sawijining panganan
Faktor Psikologis: amarga rasa wedi, faktor kang siji iki racaké dialami déning wong kang wis diwasa, lan jarang dialami déning bocah cilik
Tandha-tandha diaré ya iku fèsès kang cuèr kanthi frékuènsi kaping papat utawa luwih saben dinané, samangsa-mangsa uga kanthi tandha-tandha: Saliyané iku uga bisa ngalami lara weteng lan kejang weteng, uga tandha-tandha tandha-tandha kaya flu kaya ta rada demam, nyeri otot utawa kejang lan mumet
Diaré bisa njalari awak kelangan cuèran utawa elektrolit
Diaré racaké uga njalari dehidrasi (kekurangan cuwèran awak)
Dehidrasi ringan naming njalari lambe pacah-pecah
Dehidrasi sedeng bisa njalari kulit keriput, mata lan ubun-ubun dadi dhekok (kanggo bayi kang umuré kurang saka 18 sasi)
Dehidrasi akut akibaté bisa fatal, racaké njalari syok
Panyegahan diaré dadi salah sawijining dalan kang bisa dilakoni supaya adoh saka lelara diaré kanthi èfèktif
Ngumbah tangan sadurungé mangan utawa aktivitas liyané ya iku minangka cara kanggo nyegah diaré supaya virus ora nyebar
Kanggo panyegahan diaré kang disebabaké saka panganan kang kecemar regetan bisa dilakoni pirang-pirang cara, ing antarané: Akèh kasus diaré kang nular saka wong siji marang wong liyané
Tindhakan iki bisa ngréwangi wong supaya adoh saka diaré lan infèksi virus utawa bakteri liyané: Ngobati Diaré
Cara kang paling wigati kanggo ngrawat pendherita diaré ya iku mastiaké cukupé asupan cuèran lan uyah (elektrolit)
Kanggo tandha-tandha ènthèng nganti sedeng bisa digunaaké obat-obatan ènthèng kanggo ngurangi diaré
Kanggo kasus diaré kang parah ing bocah-bocah, wong ngandhut, lan wong tuwa sing bisa mbebayaaké yèn kélangan cuéran kang akèh, bisa diwènèhi infus yang dibutuhake
Yèn panyebabe keracunan panganan, perlu diwènèhi usada kanggo matèni patogen kang ana ing usus dan bisa nyegah rusaké mukosa kang luwih lanjut
Obat antiposmodik bisa ngréwangi ngurangi nyeri kolik abdomen
Diaré kronis kudu diatasi kanthi nambani lelara liya kang ndhasari
Diaré kang suwé kathi dehidrasi akut bisa njalari pendarahan usus kanthi konsekuènsi gagal ginjel.
Parasit Parasit inggih punika kéwan alit ingkang saged damel "produktivitas" kéwan sanès dados tambah lemes amargi ditumpangi déning kéwan alit punika
Parasit punika saged ugi nyerang sistem imun manungsa, kéwan, kados nyerang kulit
"Parasitoid" (parasit ingkang saged migunakaké "jaringan organisme" sanèsipun supados kéwan punika angsal nutrisi saking mahluk urip ingkang dados tunggangan ngantos mati, mati amargi kelangan nutrisi utawi jaringan ingkang wigati kanggé awak sampun dados panggènan nempel
Parasitoid ugi dipunkenal kaliyan jeneng "necrotroph".
Sambel trasi Sambel trasi ya iku sambel kang digawè saking lombok (mengkrèng), trasi, bawang, uyah
Jacob de Bondt alias Bontius, dhokter VOC minangka dhokter pribadi Jan Pieterszoon Coen ngandharaken kawontenanipun Ricino Brasiliensi utawi lada Chili vocato ingkang dipunanggep kados déné mengkrèng, tembung Chili lada asalipun saking brazil, nanging wonten uga ingkang berpendapat manawi tembung ricino utawi rechee saking basa portugis
Tembung punika mengetaken kita sadaya dhumateng tembung rica-rica ingkang kaacu wonten mengkrèng
rica-rica punika panganan saking manado, nanging pendeta P.J Veth ngandharaken manawi tembung reche boten wonten ing kamus portugis
Veth ngandharaken manawi ingkang dipunwastani Spaanse peper, cabai Spanyol inggih punika Capsicum utawi cabai brazil
Anggepan punika boten sarujuk manawi mengkrèng dipunasta déning tiyang Portugis
Arkeolog Titi Surti Nastitingandharaken manawi mengkrèng sampun dados komoditas wonten ing jaman jawi kino kang langsung dipunsade
Nastiti wonten ing teks Ramayana saking abad 10 uga ngandharaken mengkrèng punika salah satunggaling jinis panganan.
Pendeta Valentijn uga ngandharaken mengkrèng kapérang wonten tiga inggih punika mengkrèng abrit ageng, mengkrèng abrit alit, mengkrèng radi jené
Khasiat Saha Mupangatipun Mengkrèng
Miturut usada Traditional Chinese Medicine (TCM), taneman mengkrèng gadhah raos ingkang khas inggih punika raos pedes kang asipat panas, saha mlebet wonten meridian jantung saha pankreas
Dr Budi Sugiarto Widjaja, ahli TCM, saking Klinik Beijing,Jakartangandharaken mengkrèng rawit abrit gadhah khasiat minangka tonik saha stimulan kanggé jantung saha saluran rah
Sambel pancén gadhah mupangat, nanging nalika pangginaanipun langkung limrah, sambel uga njalari pinten-pinten penyakuit, kados déné pikun, asem lambung, gerah padharanipun.
Tumpeng robyong Tumpeng Robyong inggih punika salah satunggaling jinis sesajen ingkang asring dipun-ginakaken nalika upacara selametan utawi upacara siraman ing adat priyantun Jawi
Bahan-bahan ingkang dipun-ginakaken kanggé damel tumpeng robyong inggih sajatosipun radi sami kaliyan bahan-bahan kanggé damel tumpeng ing padatanipun
Namung ingkang bédakaken inggih uborampé tumpeng ingkang dipun-ginakaken kanggé njangkepi tumpeng
Bahan-bahan ingkang dipunbetahaken kanggé damel tumpengipun inggih punika kados makaten
Déné bahan-bahan minangka pelengkap tumpeng robyong inggih punika: Caranipun Damel
Sajen punika dipunwujudaken ing wujud tumpeng ingkang dipunsukani kacang panjang ingkang sampun dipunjangan rumiyin
Anggenipun nata kacangipun mlingker dumugi tumpeng pérangan nginggil ingkang letakipun sampun boten aturan malih
Tata urutan ubarampé sesajen wonten ing pucuking tumpeng manawi dipuntata saking ngandhap dumugi nginggil inggih punika tigan pitik ingkang taksih wetah kulitipun ingkang sampun dipunmasak, terasi, brambang, saha lombok abrit
Ing sisih tengen saha keringipun tumpeng wonten jangan-janganan saha lawuh-lawuhipun ingkang sampun dipunmasak ingkang anggènipun nata boten aturan
Déné jinising janganan ingkang dados uborampe ing sajen tumpeng punika inggih kacang, wortel, lobis, ron so utawi ron mlinjo, thokolan, bayem, saha godhong tela
Jinising lawuh ingkang dados ubarampe inggih punika; tempe goreng, pitik goreng, iwak asin, saha tigan pitik ingkang sampun mateng
Tumpeng saha ubarampenipun dipunsajekaken ing nyiru
Sedaya ubarampe ing tumpeng dipuntata boten aturan, mila dipunsebat "tumpeng robyong".
Bothèkan Bothèkan punika salah satunggiling pawujudan saking kabudayan Jawi ingkang taksih saged dipunpanggihi ing jaman punika
Bothekan punika dipundamel saking kajeng
Wujudipun kothakan tanggung ingkang wonten sloroganipun
Lajeng wonten ingkang dipunparingi tutup wonten ugi ingkang boten
Bothekan punika asring dipunparingi ukiran, wonten ingkang kathah ukiranipun lan wonten ugi ingkang namung pinggiranipun
Bothekan punika ginanipun damel nyimpen jampi-jampi tradhisional Jawi kaliyan pipisan, lsp
Kala rumiyin priyantun èstri punapa simbah-simbah taksih ginakaken jampi tradhisional kanggé obat
Ingkang dipunracik piyambak ngagem resep-resep tradhisional
Kala rumiyin priyantun-priyantun Jawi kathah ingkang gadhah bothekan wonten ing dalemipun, amargi kala rumiyin kathah ingkang ngracik jampi piyambak
Nanging wekdal punika sampun awis sanget ingkang gadhah bothekan punika amargi sampun awis sanget ingkang damel jampi piyambak
Jaman punika langkung kathah priyantun ingkang milih obat-obat kimia tinimbang jampi-jampi tradhisional.
Iwak Wader Iwak Wader yaiku jinis iwak kang urip ana ing kali utawa kalènan
Iwak Water kagolong jinis iwak kulawarga suku Cyprinidae lan digolongake saka jinisé dumadi loro yaiku
Mébel Mébel utawa furnitur ya iku prabot omah sing isinè barang-barang kaya kursi, méja, dan lemari
"Mébel" saka tembung movable, sing duwé arti bisa obah
Kala jaman biyèn méja, kursi, dan lemari luwih gampang diobahkè tinimbang watu gedhè, tèmbok, lan gendhéng
Yén tembung furniture asalè saka basa Prancis "fourniture" (1520-30 Maséhi)
Sanadyan mébel lan furniture duwè arti sing béda, nanging sing dituju padha ya iku méja, kursi, lemari, lan sa panunggalanè.
Lotis Lotis iku panganan saka Indonésia, akèh ditemoni in Surakarta, Yogyakarta, lan Jawa Tengah, kang isiné cuwil-cuwilan woh-wohan kaya katès, timun, bengkoang, nanas, lan sapanunggalane, kang diwenehi sambel kang digawé saka campuran gula jawa,uyah,lombok, lan asem
Lotis iku ameh padha kaya rujak, nanging yèn rujak iku ora diiris nanging dicacah.
Kwèni Kweni utawa kuwèni (Mangifera × odorata Griffith) ya iku sawijining jinis pelem-peleman kang isih sedulur karo bacang
Tetuwuhan iki nduwé woh kang arum lan daging wohé ora agal
Daging woh kwèni luwih padhet tinimbang bacang lan seraté luwih alus
Kwèni iki ana ing antarané pelem lan bacang, lan para ahli uga nganggep kwèni iki hibrida antarspesies alami antarané pelem lan bacang
Uwité ukurané sedheng, dhuwuré antara 10-15 (arang nganti 20) m
Batangé lurus karo tajuk bundher utawa élips terus dadi ambar
Kabèh bagéan tuwuhan iki manawa tatu, bakal ngetokaké getah kang ambuné kaya tèrpentin
Getahé awalé bening, nanging suwé-suwé dadi coklat semu ireng lan marakaké gatel ing kulit.
Guwa Manik Guwa Manik iku panggonan rékréasi ning pesisir Kabupatén Jepara
Tlatah iku ana ing Désa Ujungwatu, Kecamatan Danaraja, Kabupatèn Jepara utawa Km 27 saka kuta Jepara.
Kimpul Kimpul (') utawa kalebu salah sijiné umbi-umbian
Kimpul uga diarani '
Kimpul kerep dimanfaataké dadi bahan pangan ing mangsa paceklik, gantine beras, jagung, pohung, lan gandum
Nalika ora paceklik, kimpul uga padha diolah dadi panganan selingan kanggo kanca wédangan
Kimpul awujud gilig lan bunder
Sak wit kimpul nduwé jumlah umbi nganti 10 buah utawa luwih, kanthi dawa kira-kira 12 – 25 cm lan diameter 12 – 25 cm
Saben umbi kang bisa nduwé bobot 300 - 1000 gr
Struktur umbi kasusun kulit, korteks, lan pembuluh "floem" lan "xylem"
Kulit umbi nduwé kandel kira-kira 0,01 - 0,1 cm
Kimpul cocok ditandur ing lemah kang nduwé kandhutan humus lan banyu cukup, ph 5,5 - 5,6, suhu 21 - 27 celcius, lan ing ketinggian 250 – 1.100 m sak
Wit kimpul padha ditandur ana nggon pot minangka tanduran pasrén jroning téras, ruwang tamu, lan plataran omah
Wit kimpul uga bisa urip bèbas ing pinggir kali, pakebonan, lan bisa urip ngrembaka ana ing lemah sareyan
Ing satleranaman, wit kimpul dianggep tanduran kang ora patia migunani lan ora padha dirumat kanthi rajin
Kimpul kabukti dadi bahan pangan kang rendah karbohidrat lan gajih
Saben 100 gr kimpul ngandhut karbohidrat 23,7 gr, luwih cendhék tinimbang jagung kuning 63,6 gr, gandum 77,3 gr, lan beras 78,9 gr
Kimpul ngandhut kalsium luwih dhuwur 47 mg dibandhing jagung kuning 9 mg, beras 10 mg, lan gandum 16 mg
Dibandhing jagung kuning, beras, lan gandum kanyata mung kimpul kang ngandhut vitamin C, yaiku 4 mg saben 100 gr kimpul
Umbi kimpul isa diolah nganggo cara apa wae, ora kajaba digodok, dibakar, dikukus, digawe bubur utawa digoreng, lan dicampur masakan sop
Yen diiris tipis, umbi kimpul biasa digawe jajanan kripik
Isa uga diolah dadi tepung kanggo bahan olahan kue garing lan roti
Kimpul cocog kanggo panganan pendherita diabètes, merga kandhutan glukosané cocog tumrap pendherita diabètes mèlitus, uga dégeneratif liyane kayadene: jantung, osteoporosis, lan hiperténsi
Liyane iku wit kimpul minangka obat ampuh kang bisa ngatasi penyakit menahun, ora kajaba pawongan kena guna-guna, kesambet, kesurupan, ketémpélan roh jahat bisa diusadani nganggo kimpul minangka piranti
Godhong kimpul kang wis digarang, kena kanggo terapi tumrap wanita sing nandhang lara abot ing perangan alat vitalé (padonan)
Ganda kang kurang sedhep tumrap alat vital wanita bisa diterapi nganggo godhong kimpul kasebut
Godhong lan gagang kimpul uga kena kanggo pakan iwak gramèh sing lagi meteng lan siap ngendhog.
Amoeba Amoeba ya iku salah sawijiné kéwan kang kagolong krajan protista mèmper kéwan filum Rhizopoda, kang obah nganggo sikil semu (pseudopodia)
Amoeba iku kéwan kang duwé wangun awak kang ora tetep
Amoeba padatan urip bébas ing banyu tawa, banyu sagara, utawa papan kang nglendhut
Amoeba duwé sipat parasit ing jero awaké manungsa lan kéwan.
Ukuran awak Amoeba kalebu gedhé banget kanggo ukuran protozoa, ya iku kira-kira 200-300 mikron.
Saéngga Amoeba iku jinis Protista kang paling gampang diamati
Sèl amoeba diayomi mèmbran sèl
Ing jeroné ana organèl-organèl, antarané inti sèl (nukléus), vakuola kontraktil, lan vakuola panganan
Mèmbran sèl uga diarani "plasmaléma"
Plasmaléma duwé mupangat kanggo ngayomi protoplasma
Sitoplasma dibédakaké dadi ékstoplasma lan éndoplasma
Éktoplasma ya iku lapisan kang paling jaba, mapan ing cedhaké mèmbran plasma lan padatan duwé granula (granulosit)
Déné ing éndoplasma ana inti siji, vakuola kontraktil siji, lan sawatara vakuola panganan
Inti sèl ngatur kabèh kagiyatan kang kadadèn ing jero sèl
Vakuola kontraktil dadi organ èkskrèsi sisa panganan
Vakuola kontraktil njaga supaya "tekanan osmosis" sèl luwih dhuwur tinimbang "tekanan osmosis" ing saubengé
Vakuola panganan ya iku dadi organ pancernan ing Amoeba
Panganan kang ora bisa dicerna bakal ditokaké liwat vakuola kontraktil
Miturut papan uripé, Amoeba bisa dipérang dadi loro, ya iku: Pancernan
Panganan Amoeba padatan wujud ganggang, baktèri protozoa liya, lan tuwuhan kang wis mati
Panganan dijupuk kanthi cara nyekel panganan lan obahé nganggo sikil semu banjur dilebokaké ing vakuola panganan lan dicerna ing jeroné
Amoeba nyekel panganan kanthi minangka pseudopodia kang ngubengi panganan
Pseudopodia kawangun amarga tloloran sitoplasma kang ngalami owah-owahan saka plasma gèl dadi plasma sol
Pseudopodia ngubengi panganan banjur panganan dilebokaké ing jero sèl lan kawangun vakuola panganan
Cara iki diarani fagositosis
Déné obahé amoeba diarani amoeboid
Ijolan gas kadadèn liwat kabèh lumahan awaké.
Oksigèn "berdifusi" saka banyu liwat mèmbran sèl lan lumebu ing jero sèl
Oksigèn kanggo ngoksidasi panganan, saéngga bisa ngasilaké tenaga lan dat karbondioksida (CO2)
Banjur CO2 ditokaké liwat mèmbran sèl
Réprodhuksi amoeba ya iku kanthi cara sigar dhiri (mbagi awak)
Ing kaanan kang trep, amoeba nganakaké panyigaran saben 15 menit
Prastawa iki diwiwiti saka panyigaran inti sèl (nucleus) dadi loro
Banjur diterusaké panyigaran sitoplasma dadi loro, saben sitoplasma ngupengi inti sèlé
Sabanjuré pérangan tengah sitoplasma misah
Pungkasané, sawisé sitoplasma wis pisah tenan kawangun rong sèl anyar kang saben sèl nduwé inti anyar lan sitoplasma kang anyar uga
Yèn amoeba ing kahahan ora apik, kaya hawa kang adhem utawa kurang mangan, amoeba bakal nggawé kista
Ing jero kista amoeba bisa sigar manèh dadi amoeba-amoeba anyar kang luwih cilik
Yèn kaanan wis apik manèh, dhindhing kista pecah lan amoeba-amoeba anyar mau bisa metu
Sabanjuré amoeba iki tuwuh nganti ukuran tartamtu kaya sadurungé sigar.
Patin Patin utawa iwak patin duwé basa latin "Pangasius sp"
Iwak iki wujud jinis iwak alasan kang okèh tinemu ing kali-kali gedhé lan cilik kususé ing wewengkon tropis ing Asia
Ing indonesia iwak patin bisa katemokaké ing kali-kali gedhé kaya ta kali Batangahari (Jambi), kali Kampar (Riau) lan kali Musi (Palembang)
Iwak iki senengé karo banyu kang mili banter
Iwak patin ing alam alasan racaké umpetan ing bolongan-bolongan pinggir kali
Iwak ptin kalebu iwak kang aktif ing wayah wengi lan kalebu iwak "demersal" utawa iawak kang seneng ana ing ngisor (dasaran kali)
Sacara fisik iwak patin duwèni cangkem kang amba kaya iwak "demersal" liyané kaya ta lélé lan iwak gabus
Iwak patin kerep golèk mangan ing wayah bengi, lan mangané ya iku cacing, urang kali, lan woh-wohan uga
Saka jinisé mangan iwak iki kalebu iwak kang rakus amarga jumlah mangané akèh banget
Iwak patin wujud jinis iwak konsumsi banyu tawa, awake dawa kanti warna putih pérak kanti geger warnané rodok biru
Iwak patin dikenal minangka komoditi kang prospeke cerah, amrga duwé harga dhuwur.Hal iki kang nyebapake iwak patin éntuk perhatian lan disenengi déning para pengusaha kanggo mbudidayakake
Iwak iki cukup responsif saben diwènèhi pakanan tambahan
Nalika pembudidayaane, sajrone umur enem wulan iwak patin bisa dawa nganti 35–40 cm
minangka kulawarga Pangasidae, iwak iki ora mbutuhake banyu kang mili kanggo gedhekake awake
Ing banyu kang ora mili kanti kandhutan oksigèn kang endek wis bisa memenuhi syarat kanggo gedhekake iwak iki
Iwak patin awak dawa kanggo ukuran iwak tawa lokal, warna putih kaya pérak, geger kanti warna rodok biru
Ndas iwak patin cilik, cangkeme mapan ing ngarep ndas rodok ing ngisor
(wujud ciri khas golongan "catfish")
Ing sudut cangkeme ana 2 pasang brengos cendek kang fungsine kanggo "perab"
Kandutan gizi kang ana ing iwak patin ya iku:
Franz Boas Franz Boas utawa luwih ditepungi minangka "Father of American Anthropology" utawa Bapak Antropologi Amérika, iku lair ing Minden, Hannover Kulon, Jerman
Boas kang duwé dhasar ngèlmu bumi nglakoni èkspédisi tunggal ing daérah sukubangsa Eskimo ing pasisir pulo Baffinland
Kasil èkspédisiné iku ditulis ing buku "The Central Eskimo" ing taun 1888
Boas uga njabat minangka asistén ing Museum für Völkerkunde ing Berlin
Iku sebabé Boas luwih condong ing ngèlmu antropologi sanajan kalungguhan dosén ing Universitas Berlin masih dadi dosén ngèlmu bumi
Boas akèh nganaaké panalitèn sukubangsa Indian ing Kanada lan panalitèn liyané ing benua Amérika
Akhiré, Boas netep ing Amérika
Salah siji panemu saka Boas kang cukup wigati ya iku bab njalaran budaya iku nyebabké timbulé unsur-unsur anyar kang bakal ndhesak unsur-unsur lawas menyang pinggir sekubengé pusat ngembangan budaya iku
Dadi yèn arep nggoléki unsur-unsur kang kuna, unsur-unsur iku bisa dioléhi ing daérah pinggir lan duwé panyebaran kang amba.
Wahidin Soedirohoesodo Wahidin Soedirohoesodo (Jawa: ꦮꦲꦶꦢꦶꦤ꧀ꦯꦸꦢꦶꦫꦲꦸꦱꦢ) yaiku salah sawijiné pahlawan nasional Indonesia
Lair ing Mlathi, Sléman, Yogyakarta, 7 Januwari 1852 lan kapundhut ing Ngayogyakarta, 26 Mei 1917 nalika yuswané 65 taun.
Opak #ALIH Opak ya iku panganan cemilan saka Tanah Jawa
Salah sawijing opak sing misuwur asalé saka Wanasaba
Pertamané opak téla digawé karo wong désa Klibeber kacamatan Mojotengah lan saiki akèh désa kang gawé opak
Opak téla rasané gurih
Bahané opak saka téla, uyah lan "godhong kucai"
Opak téla isa digawé rasa legi, asin, lan pedhes
Carané gawé opak ya iku téla didang lan ditambai uyah secukupé
Sawisé téla uws empuk banjur dialuske lan dicampur godhong kucai
Jipuk kira-kira sak setén banjur digepéngké lan dipépé
Sawisé garing banjur digorèng.
Kreteg Brooklyn Kreteg Brooklyn ya iku salah sijining kreteg suspensi tuwa dhéwé ing Amérikah Sarékat
Rampung diyasa ing taun 1883, kreteg iki nyambungake borough Manhattan lan Brooklyn ing New York City ngliwati Sungai East
Kanthi rentangan utama dawane , kreteg iki dadi kreteg suspensi paling dawa ing donya wiwit dibukak nganti taun 1903, sarta kreteg suspensi kabel baja kapisan
Ing wiwitan duwé jeneng Kreteg New York lan Brooklyn, kreteg iki diparingi sesebutan Kreteg Brooklyn ing layang kanggo editor "Brooklyn Daily Eagle" surya 25 Januari 1867, lan diparingi jeneng iku déning pamaréntah kutha ing taun 1915
Wiwit dibukak, kreteg iki wis dadi pérangan utama saka kaki langit New York
Mégan Dara Mégan ("Columba livia") ya iku jinis dara, famili Columbidae
Jinis dara iki gampang titenane, ya iku duwé wulu endhas lan gulune erna klawu tuwa, mengkilat ijo utawa abang ing gulu, garis kadel warna ireng ing suwiwi lan pucuk buntut, lan wulu putih ing suwiwi sisih njero
Dara megan kang isih alasan duwé warna wulu awak klawu enom, déné kang lulut lan dadi ingon-ingone manungsa uga duwé warna variasi saka blirik ireng nganti semu ireng
Dara Megan diwasa awak dawane 29–37 cm, ambané suwiwi 62–72 cm
Dara kang isih alasan boboté 238-380 gram
Werna Wulu kaya kang wus kadheskripsi ing ndhuwur
Dara lanang lan wadon duwé praupan kang memper, sanajan uga ana bedane
Kéwan iki urip ing laladan kang tenggar, lan ing alam racaké yasa susuh ing watu utawa karang
Asline tinemu ing Éropah, Afrika Lor lan Asia Kulon, banjur sumebar ing akèh papan
Populasine udakara 17-28 yuta ing Éropah
Dara megan racaké duwé sipat monogami, ngendhog cacah 2 lan diayahi déning dara lanang lan wadon.
Dhaptar kecamatan lan kelurahan ing Kutha Surakarta Ing ngisor iki dhaftar kacamatan lan kalurahan ing kutha Surakarta sarta kodhe pos lan data sensus sing ndunungi 2010
Kutha Surakarta duwé 5 kacamatan lan 51 kalurahan kanthi kodhe pos 57110 nganti 57157
Saben taun 2010 gunggung sing ndunungi limang kacamatan Surakarta ya iku 500.642 sing dumadi saka 243.363 priya lan 257.279 wanita (rasio 94.59)
Tingkat kapadhetan sing ndunungi Surakarta ya iku 11.370 jiwa/km2, utawa kapadhetan paling dhuwur ing Jawa Tengah (kapadhetan Jawa Tengah mung 992 jiwa/km2)
Kacamatan paling padhet ing Sala aya iku Pasar Kliwon.
Rocket Rockers Rocket Rockers iku band ingkang digawé rikala Présidhèn Soeharto lengsèr saka kaprésidènanipun ing Indonèsia
Jenengé kang kaping pisan RoRo ya iku Immortal President
Band iki diadegaké ing kutha Bandung, Jawa Barat, awal formasine ana Firmansyah ngisi posisi vokal, Bisma Aria Nugraha (bass), Aska Pratama (gitar), lan Dony ingkang posisi drummer
Firmansyah medal saka Immoortal President, banjur diganti kaliyan Al Kautsar
Al Kautsar utawa celukane Ucay gadhah gagasan déning asma Immortal President dipunganti dadi Rocket Rockers
Rikala taun 2011, ingkang taksih damel album témbang sekawan Tons of Friends, RoRo diparingi tugas kanggo dadi pambuka konser All Time Low, band saka Amérikah Sarékat
All Time Low manggung ing dalem Stadion Tennis Indoor Senayan, ing Gelora Bung Karno
Rocket Rockers sampun gadhah nominasi-nominasi panghagyaan ingkang lumayan becik, sapanunggalane ya iku paringkat 29 saka 100 artis ing MTV Indonésia
Rocket Rockers uga gadhah panghargyaan saka Bandung Music Fest, ya iku artis utawa band ingkang gadhah eksistensi becik ing kutha Bandung.
Lhotse Lhotse (Nepal: ल्होत्से) inggih punika salah satunggaling nama gunung ingkang wonten ing Népal kaliyan Républik Rakyat China
Gunung punika panjang sisih wétan-kilènipun manggèn wonten ing puncak sisih kidul Gunung Èverst kaliyan puncak-puncak saking kalih gunung punika dipungayutaken kaliyan Kolonel sisih lèr
Punggung bukit vèrtikal ingkang boten naté mandhap wonten ing sangandhapipun 8000 mèter.
Gunung punika papanipun manggèn wonten ing sisih lèripun nagara punika
Gunung punika gadhah dhuwur kinten-kinten 8.516 m (27.940 kaki) kaliyan minangka gunung ingkang paling ageng nomér sekawan wonten ing donya punika
Puncak gunung punika minangka salah satunggaling puncak ingkang wonten gayutanipun kaliyan Gunung Everest
Tiyang ingkang naté minggah wonten ing gunung kasebat inggih punika Fritz Luschinger kaliyan Ernst Reiss, wonten ing tanggal 18 Mèi 1956.
Jangka sorong Jangka sorong ya iku piranti kanggo ngukur dawa, kandel, jeruné bolongan, lan dimeter jaba sajeroning barang kanti batas ketelitian 0.1 mm
Jangka sorong duwé 2 rahang, ya iku rahang tetep lan rahang sorong
Ing rahang tetep ana skala utama lan rahang sorong ana skala nonius utawa skala vinier
Skala nonius iki dawané 9mm kang kapérang dadi 10 skala kanti ketelitian 0.1 mm
Asil pangukuran kanti jangka sorong ditentokaké andhedhasar angka ing skala utama (angka pasti) ditambah angka ing skala nonius kang diétung saka 0 nganti garis skala nonius kang mèmpèt karo garis skala utama
Pérangan-pérangan Jangka Sorong / Caliper ya iku: Pérangan iki fungsiné kanggo ngukur pérangan salah sijiné barang kanti cara diapit
Pérangan iki fungsiné kanggo ngukur pérangan jero salah sijiné barang kanti cara diulur (misalé: blongan pipa)
Pérangan iki fungsiné kanggo ngukur salah sijiné bolongan/celah salah sijiné barang kanti cara nancepaké pérangan pengukur